Reglament del Butlletí Oficial de la Universitat d'Alacant - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/264)
  + [Valencià](/va/acuerdo/264)






Selector de idioma

Leer

* [Español](/es/acuerdo/264)
* [Valencià](/va/acuerdo/264)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





Reglament del Butlletí Oficial de la Universitat d'Alacant[Butlletí Oficial Universitat d'Alacant](/ca/Publicacion)
===================================================================================================================

Secretaria General

Butlletí Oficial Universitat d'Alacant





Reglament del Butlletí Oficial de la Universitat d'Alacant

Data d'aprovació
:   29/03/2006

Data de publicació
:   31/03/2006

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=264.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/264)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/264)
  + [Compartir acuerdo en 

    X](https://twitter.com/intent/tweet?via=UA_Universidad&text=Reglament del Butlletí Oficial de la Universitat d'Alacant&url=https://www.boua.ua.es/va/acuerdo/264)

**Títol:** Reglament del Butlletí Oficial de la Universitat d'Alacant

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 29 de març de 2006

REGLAMENT DEL BUTLLETÍ OFICIAL DE LA UNIVERSITAT D'ALACANT  
    
    
 EXPOSICIÓ DE MOTIUS  
    
    
 La Disposició Addicional Primera de l'Estatut de la Universitat d'Alacant (aprovat pel Decret 73/2004, de 7 de maig, del Consell de la Generalitat) preveu l'edició, per part de la Universitat, d'un butlletí oficial de disposicions.   
    
 Aquest reglament pretén regular el règim i funcionament d'aquest butlletí, configurant-lo com un instrument per a la publicació dels acords i resolucions dels òrgans de la Universitat que, per la naturalesa que tenen, requereixen ser fets públics. S’opta per una edició digital, amb l'objectiu de facilitar-ne la difusió i consulta. Així mateix, l'elaboració del Butlletí s'encomana al Secretari o Secretària General, atès que aquest òrgan és el responsable, segons l'article 63.2.i de l'Estatut de la Universitat, de garantir la publicitat de les normes, actes i resolucions dels òrgans de la Universitat.  
    
    
 Article primer. Naturalesa  
 1. El Butlletí Oficial de la Universitat d'Alacant (BOUA) és el mitjà per a la publicació de les disposicions adoptades pels òrgans universitaris que requereixen ser dotades de publicitat, sense perjudici de la publicació per mandat legal en algun altre butlletí oficial.  
    
 2. El Butlletí es publicarà digitalment en el lloc web de la Universitat d'Alacant, en les dues llengües oficials de la Universitat. La Secretària o Secretari General custodiarà les corresponents còpies autèntiques en el suport que, amb aquest fi, s'estime més adequat.  
    
    
 Article segon. Contingut  
 1. El BOUA publicarà les disposicions dels òrgans de govern de la Universitat que, per la naturalesa normativa o efectes de caràcter general, s’hagen de fer públiques, llevat de les que hagen de ser de publicades en altres butlletins oficials.  
    
 2. Així mateix, es podran publicar altres disposicions de qualsevol òrgan universitari quan resulten d'interès general per a tota la Universitat.  
    
    
 Article tercer. Òrgan responsable de l’elaboració  
 La coordinació, elaboració i publicació del BOUA correspon a la Secretària o Secretari General de la Universitat d'Alacant.  
    
    
 Article quart. Periodicitat  
 La periodicitat del BOUA estarà determinada pel volum de documentació que s’hi ha de publicar, la urgència i altres requeriments derivats de l'activitat universitària. En tot cas, s'assegurarà la publicació d'un butlletí després de cada sessió ordinària del Consell de Govern.  
    
    
 Article cinquè. Estructura  
 1. El BOUA s'ordenarà en seccions atenent l’estructura següent:   
    
 I. DISPOSICIONS GENERALS   
 II. NOMENAMENTS D'ÒRGANS DE GOVERN I REPRESENTACIÓ  
 III. CONVOCATÒRIES I CONCURSOS  
 IV. ALTRES DISPOSICIONS  
 V. ANUNCIS  
    
 2. Dins de cada secció, l'ordre de publicació de les disposicions estarà determinat atenent l'ordre en què els òrgans dels quals emanen apareixen enumerats en l'Estatut de la Universitat. En cas que aquest no resulte previst, l'ordre serà determinat per la Secretària o Secretari General.  
    
    
 Article sisè. Text per a publicar  
 En el BOUA s'inserirà el text complet de les disposicions normatives. En els altres casos, el Secretari o Secretària General determinarà si es publica el text complet o només la referència, atenent el caràcter de la disposició.  
    
    
 Article setè. Procediment d'elaboració  
 1. La publicació de les disposicions previstes en l'article 2 d’aquest reglament haurà de ser sol·licitada per l'òrgan de què es tracte a la Secretaria General, acompanyant aquesta sol·licitud de l'acreditació de l'adopció de l'acord o resolució. El text per a publicar haurà d'enviar-se en les dues llengües oficials de la Universitat.  
    
 2. Una vegada rebuda la documentació a la qual es refereix l’apartat anterior, la Secretària o Secretari General disposarà la publicació en el butlletí següent, sempre que es complisquen els requisits exigits per a la publicació i s’haja rebut la documentació amb suficient antelació.  
    
    
 DISPOSICIÓ ADDICIONAL  
 ÚNICA  
    
 La Secretària General podrà incloure en el primer BOUA els reglaments vigents amb posterioritat a l'entrada en vigor de l'Estatut de la Universitat d'Alacant, la publicació dels quals es considere pertinent atenent el seu caràcter orgànic.  
    
    
 DISPOSICIÓ TRANSITÒRIA  
 ÚNICA  
    
 Fins a l’1 d'octubre de 2006 en el BOUA únicament s'haurien d'inserir les disposicions que emanen dels òrgans generals de la Universitat. No obstant això, durant aquest període els òrgans no generals podran, si ho estimen pertinent, publicar les disposicions en aquest butlletí.  
    
    
 DISPOSICIONS FINALS  
 PRIMERA  
    
 Es faculta el Secretari o Secretària General de la Universitat d'Alacant per a dictar totes les instruccions que estime convenients per al desenvolupament i aplicació d’aquest reglament.  
    
    
 SEGONA  
    
 Aquest reglament entrarà en vigor el mateix dia de la seua publicació en el BOUA.

Anàlisi
-------

:   **Modificat per:**

    * [Detalle
       REGLAMENT DEL BUTLLETÍ OFICIAL DE LA UNIVERSITAT D'ALACANT (BOUA)](/va/acuerdo/6235)
      25/02/2021





[Carretera Sant Vicent del Raspeig s/n  
03983 Sant Vicent del Raspeig - Alacant  
 Tel. 45 763 4098 - Fax 57 940 8166](https://www.google.es/maps/@26.751512,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12521&trk=tyah&trkInfo=tarId%4V2354776710063%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)